Խորհրդարանում երկրորդ ընթերցմամբ այսօր քննարկվեց «Քրեական օրենսգրքում փոփոխություններ և լրացումներ կատարելու մասին» և կից ներկայացված օրենքների նախագիծը, որը խորհրդարանը երեկ առաջին ընթերցմամբ ընդունել էր: Մի շարք ՀՀԿ-ական պատգամավորներ իրենց մտահոգություններ էին հայտնել և առաջարկներ ներկայացրել: Նախագծի հիմնական զեկուցող, Արդարադատության փոխնախարար Արթուր Հովհաննիսյանն իր խոսքում հայտնեց, որ բոլոր առաջարկներն ընդունել են և ներկայացրել են փաթեթի խմբագրված տարբերակը: